**«Калядкi –**

**зімовыя святкі»**



*Забава для дзяцей старшай группы (5-6 гадоу)*

**Падрыхтавала:**

**музычны кіраунік**

**Мартынюк І.Э.**

**2021г.**

*Зала мае выгляд святочна упрыгожаннай сялянскай хаты, стаiць стол з муляжамi калядных страу. Гучыць беларуская народная песня «Паехала каляда с канца у канец». Дзяцей  сустракаюць Гаспадыня i Гаспадар.*

**Гаспадыня:** Добры вечар, хлопчыкi i дзяучынкi! Як цудоуна што вы завiталi да нас у госцi. Сення, у калядны вечар, усе чакаюць гасцей. А цi ведаеце вы, што гэта за свята-Каляды? Не вельмi добра? Тады сядайце, калi ласка, мы вам раскажам.

**Гаспадар:** Каляды-гэта народнае зiмовае свята нашых продкаў. Калядавалi звычайна больш за тыдзень. Каляды пачыналiся са святочнай вячэры, якая называлася «шчодрая куцця», бо абавязкова на стале была традыцыйная абрадавая салодкая каша-куцця.

**Гаспадыня:**  Да Каляд прыпасалi кумпякi, каўбасу, сала, яйкi, пяклi пiрагi, блiны і ўсе самае смачнае ставiлi на святочны стол.

**Гаспадар:**  У госцi прыходзiлi калядоўшчыкi: Зорканоша, Музыка, Механоша, Павдыр з Казой, Песеннiк,Цыганка, i iншыя людзi пераапранутыя ў жывел. Яны спявалi песнi з вiншаваннямi и пажаданнямi дабрабыту i шчасця гаспадарам, адорвалi iх рознымi прысмакамi.

**Гаспадыня:**  Лiчылася, як правядзеш Каляды, такiм увесь год будзе. Таму ўсе спявалi, танцавалi, весялiлiся, частавалi адзiн аднаго i хадзілi ў госцi.

Калядоўшчыкі па хатах ходзяць,  
Словы добрыя для ўсіх знаходзяць.

(*Чуецца стук у акно*)

**Гаспадыня:**  Ой, хто гэта стукае?

**Гаспадар:** На дварэ чорна хмара ўецца,

А пад вакном каляднiк чаўпецца.

Паклічам іх у хату,

Яны нам будуць спявацi Каляду.

***Гучыць песня «Каляда-калядзіца»***

*Уваходзяць калядоўшчыкi.*

**1 Калядоушчык:** Добры вечар у добрую хату!  
На каляды мы прыйшлі,  
Мех вялізны прыняслі,  
Каб вы нас пачаставалі,  
Шмат чаго падаравалі.  
Аці рады вы нам,ці не рады?

**Гаспадыня:**  Рады, рады. Даўно вас чакалі,  
**Гаспадар:** Тры разы ў акно выглядалі.

**2 Калядоушчык:** Ой, калядачкі-калядкі!

Дружна плешчам мы ў ладкі.  
3 песняй па сялу ідзём,  
Зорку-сонейка нясём.

**3 Калядоушчык:** А зорачка наша іскрыстая

На жытцо каласістае,  
На зернейка залатое,  
На дабро маладое.

**4 Калядоушчык:** На вясенку красную,

На зораньку ясную,  
На вадзіцу талую,  
На пашаньку ўдалую.

**5 Калядоушчык:** А мы - вяскоўцы знатныя,

Да песень-танцаў здатныя.  
Ды і ўсякая праца ў нас спорыцца,  
Ніхто за намі не ўгоніцца.

**6 Калядоушчык:** Вось і хатка, дзе чакаюць нас.

Гаспадынечка, пачастуй жа нас!

**Гаспадыня:**  Добры вечар і вам, добрыя людзі!

Але хто ж вы такія?

**1 Калядоушчык:** Мы людзi простыя…

**2 Калядоушчык:** З далекага краю…

**3 Калядоушчык:** З- пад самага раю!

**Гаспадар:**  Адкуль вы iдзяце?

**4 Калядоушчык:** Ідзём вакол свету,

Аж да пана лета.

А ці добрая тут жыве гаспадыня, каб нас пачаставаць?

**Гаспадар:**  А за што ж вас частаваць?

Пачынайце танцаваць.

**5 Калядоушчык:** Гэй, музыкі, грайце весялей!  
Патанцуем сёння мы для ўсіх гасцей!

***Гучыць “Люлечка”. Танец калядоушчыкау***

***Наперад выходзяць павадыр з казой***

**Павадыр:** Мы да лета iдзем,

Казу вядзем.

Радасць людзям нясем!

А ты ж наша гаспадынечка - разумніца! Паглядзіце, якая спрытная козачка наша! 3 такой Казой цэлы год у дастатку жыць будзеш!

А ты, Каза, не ляніся!  
Туды-сюды павярніся,  
Ножкамі пастукачы,  
Рожкамі паляскачы.

**Каза:** Я – каза калядная, прыгожая ды ладная.

Я і гора і бяду вакол рога абвяду.

**Павадыр:** Дзе каза рогам,  
Там жыта стогам,

Дзе каза хвастом,  
Там жыта кустом.

А вы, людцы добрыя, не сядзіце.  
Казу-весялуху ў карагод вазьміце.  
Хто з Казою патанцуе,  
Таму ў новым годзе пашанцуе.

*Дзеці становяцца у круг*

***Танец – гульня з Казой***

*Дзеці паўтараюць рухі за Казой. Напрыканцы яна падае.*  
*Дзеці бягуць на месцы*  
**Гаспадыня:**  Ой, бацюхны!

I што ж гэта з вашай Казой зрабілася?

**Павадыр:** Што-што — знясілела.

Хутчэй ідзі,  
Каўбасу нясі.  
Ды два кавалкі сала,  
Каб Козачка ўстала.  
Адну мерку аўса,  
Каб Каза пайшла  
Ды дзве меркі жыта,  
Каб была Каза сыта.

**Гаспадыня:**  Зараз-зараз прынясу!  
*Нясе пачастункі Казе. Тая ўстае.*

**Павадыр:** Каб нажалi 100 коп жыта..

Каб была сямья уся сыта..

**Каза:** Каб скацiна вадзiлася..

Каб пшанiца радзiлася…

**Калядоушчыкi:** Гаспадыня добрая i вельмi шчодрая!

***Наперад выходзяць цыган з цыганкай(танец цыганачка)***

**Цыган:** Добры вечар вам!

**Цыганка:** Дай нам, добры чалавек, капу яек на паўміску,

белым сырам памазаўшы, каўбасою абкруціўшы!

**Гаспадар:** А чым вы парадуеце?

**Цыган:** Я – цыган багаты! У мяне ў кармане – вош на аркане!

А ў другім – блыха на цапе!

**Цыганка:** Не тое гаворыш!

Я цыганка маладая,  
Я цыганка непрастая,  
Умею варажыць.

(Падыходзіць да гаспадыні.)

Пакажы-ка, гаспадынька, ручку,  
Пакладзі-ка грошай кучку.  
Усю праўдачку скажу, усю ісціну.  
Ляжаш ты спаць  
на мяккую канапу,  
I прысніцца табе агурок,  
I прысніцца табе бочка,  
I нарадзіцца ў цябе сынок,  
А потым дочка.

(*Ідзе да гаспадара)*

Табе, залаты мой, пагадаю, што было, што есць, а што яшчэ будзе. Хадзі, даражэнькі, да мяне. Каб гаспадынька твая не чула. Дай мне сваю далонь. О…о… Усе бачу, зараз усе табе раскажу. Пакладзі сюды “далярчыка”, будзе ў цябе 3 мальчыка. Пакладзі яшчэ сотні тры – будзе грошай тры мяшкі. Дасі яшчэ бумажак пару – бачу —паедзеш на Канары.

**Гаспадар:** А ў мяне яшчэ еуры есць.

**Цыганка:** Як у цябе еура есць, дык я за цябе замуж пайду.

У мяне чорна каса, ну, чым я не краса?

*(Гаспадыня цягне яго за руку)*

**Гаспадыня:** Эй, чаго ты там стаіш, як укапаны?

З гутаркі хлеба не паясі.

**Цыганка:** Дзеці, а вам паваражыць?

*(Дзеці згаджаюцца.)*

Вось у мяне гаршочак, ён незвычайны, чароўны.

Гаршчочак з вяршочак,  
Скажы нам, дружочак,  
Што збудзецца, здейсніцца,  
Што нас чакае?

*Ходзіць па зале, прыгаворвае, падыходзіць да каго-небудзь з дзяцей.*

***Цыган выволзіць каня***

**Цыган:** Купі, гаспадар, у мяне кабылу, другой такой не знойдзеш. Ад сэрца адрываю! Прадаю дарма, усяго за тясячу!

**Гаспадар:** За такую кабылу і грошык шкада аддаць!

**Цыган:** Многа ты разумееш! Вось глядзі, якая яна ў мяне ласкавая!

*(Гладзіць кабылу, яна брыкае)*

Паглядзі, якая ў яе паходка!

Плыве, як у моры лодка!

*(Цягне кабылу, але яна стаіць, як укапаная.Штурхае яе ўзад, кабыла хістаецца)*

Паглядзі! Мая сівая бяжыць, дык зямля дрыжыць!

*(Піхае кабылу, яна падае на калені)*

А няхай жа на цябе ліха, гаспадар! Загубіў мне кабылу!

За гэта давай мне каўбасы ды два кіло сала,

каб Кабылка паскакала!  
**Гаспадыня:**  Будзе табе і каўбаса, і сала. Насмяшылі вы нас.

*Каня выводзяць*

**Цыганка**(дастае з рэшата некалькі сухіх травінак, разглядае іх). А жыць вам, мае брыльянтавыя, доўга ды зладжана - так, як гэтыя доўгія і пераблытаныя паміж сабою сухія травінкі. А каб у вас было чыста ў хаце, не вадзілася, крый Божа, нячыстае і дрэннае, няхай наш Чорт абмяце сваёй чароўнай мятлой чатыры куты вашай хаты. Чорт, дзе ты падзеўся? Здаецца, толькі скакаў "Кадрылю".

*(Усе шукаюць Чорта. Ён спіць на палку каля печы.)*

**Чорт***(пацягваецца).*

Мяне бацька паслау,

Калядоушчыкам каб стау.

Не дадуць мне каубасу –

Тады хату растрасу.

*(Гаспадар ловіць Чорта за хвост, выцягвае хвост на тры метры).*

**Чорт:** Ай! Ой! Ой! Адпусціце, вельмі балюча!

**Гаспадар:** Адпушчу, калі ты з намі пагуляеш.

*Дзеці становяцца у круг*

***Гульня “Чортава мяцёлка”***

*Дзеці бягуць на месцы*

**Чорт:** А зараз абмяту я вашу хату, бо бачу, людзі вы добрыя, прыветлівыя.

*(Абмятае мятлой вуглы, пераскоквае на мятле з кута ў кут пад музыку.)*

А яшчэ снегу трошкі растапіў. Лічыцца, хто навагоднім снегам акропіцца, той цэлы год хварэць не будзе.

Я люблю вас і шкадую.  
Са мной свята весялей!  
Не краду я больш дзяцей,  
З дзеткамі гуляю,  
Дзетак забауляю.

*(Бегае па зале, брызгае вадой.)*

Каб усё у вас было,  
Каб ваша жыцейка расло,  
Каб людзей вы частавалі,  
Каб гумны не пуставалі!  
Каб мірна, весела жылося,  
Пілося, елася і яшчэ хацелася.

**Цыган:** Мы віншуем вас са святам,

Жадаем усяго багата:

Каб была ў вас пшаніца,

Як прыгожая дзявіца,

**Цыганка:** Каб добрыя былі каровы,

А вы ўсе былі здаровы.

  Шчодрага вам лета, багатага хлеба.

Сто год жывіце, дзетак расціце.

Трымай.

(*Перадае пачастункі Цыгану.*)

**Калядоушчыкi:** А нам?

**Гаспадыня:** Будзе, будзе Каляда

Мне гасцiнцау не шкада

Просiм гаспадыню ушанаваць,

Каляду паспрабаваць!

Вось калядныя, блiны ладныя

Каубаса , яечки

Пышкi, перапечкi!

(*Гаспадыня звяртае увагу на стол са стравам*.)

**6 Калядоушчык:**(*кланяюцца*)

Каб ваша хата была заужды багата!

**1 Калядоушчык:**(*кiдае зерне*)

Святкуем калядкi, лавiце зярняткi!

Дадзiм трошкi жыта для дабарабыта!

Лавiце жыта рукой,

Каб быу добры настрой!

Каб моцна грэла сонца,

Кiну жыта у аконца!

Усiм дабро дарыце, радасна жывiце!

**2 Калядоушчык:** Дзякуй табе, гаспадар, што пусціў у хату.

За гэта зычым табе жыта багата.

**3 Калядоушчык:** Каб было ў вашай хаце заўсёды што даці.

**4 Калядоушчык:** Каб цвіла гаспадыня, бы вішня-маліна.  
Каб было ў вас столькі дочак,

Як у курніку квочак.

**5 Калядоушчык:**  I столькі сыноў,

Як у статку бараноў!

**6 Калядоушчык:** А яшчэ жадаем, каб жылі вы з Богам,

А не з ліхам-бядою,  
Ды шчыра віншуем усіх з Калядою!

**Разам**(гучна). Вясёлая, адыходная, шчодрая, калядна-паходная!  
(Пад музыку госці выходзяць.)